Veikko Gröhn

Veikko Gröhn on suomalainen arkkitehti ja teologian maisteri. Hän on suunnitellut erityisesti vapaakirkollisten, lähinnä helluntailaisten, seurakuntien rukoushuoneita ja kirkkoja yhteensä 19.

Gröhn on valmistunut arkkitehdiksi Lahden teknillisestä oppilaitoksesta. Hän perusti Lahteen arkkitehtitoimiston 1975, myöhemmin nimeksi tuli VG-Group. Hän on suorittanut Walesin yliopiston Master of Theology in Ministerial -ohjelmassa ylemmän maisteritasoisen tutkinnon (Mth) keväällä 2008.

Gröhn on tuomittu kahden vuoden ehdollinen vankeusrangaistukseen vuonna 2013 Nova-jutun rikosvyyhdessä. Joulukuussa 2017 hän sai saman jutun jatkojutussa tuomion seitsemästä törkeästä petoksesta kolmen vuoden ehdottomaan vankeuteen. Gröhn valittaa tuomiosta, joten se ei ole toistaiseksi lainvoimainen.

Gröhnin toimisto on VG-Group, joka on Nova Groupin entinen tytäryhtiö. Gröhn oli Nova-Groupin hallituksen varsinainen jäsen.

Rukoushuoneita
 Joensuun helluntaiseurakunnan vuonna 1976 valmistunut Siion-temppeli
 Alajärven helluntaiseurakunnan temppeli Alajärvellä
 Rukoushuoneyhdistys Elim ry:n rukoushuone Kuopiossa
 Aikatalo, Keuruun Helluntaiherätyksen vastaanottorakennus

Kirjallisuutta
 Kutsuva kirkko: arkkitehti Veikko Gröhnin elämäntyö, teksti: Leevi Launonen, valokuvat: Mauri Päivinen. Keuruu: Aikamedia, 2010 ISBN 978-951-606-899-5

Lähteet

Suomalaiset arkkitehdit
Syntymävuosi puuttuu
Elävät henkilöt